|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 13** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ ОД ИНДУСТРИЈСКЕ РЕВОЛУЦИЈЕ ДО СРЕДИНЕ XIX ВЕКА | |
| Наставна јединица: | ЕВРОПА НАКОН НАПОЛЕОНОВИХ РАТОВА | |
| Тип часа: | Обрада | |
| Циљ часа: | Стицање знања о конгресу у Бечу, Светој алијанси, водећим личностима овог периода и романтизму. | |
| Очекивани исходи: | На крају часа ученици ће бити у стању да:   * објасне одлуке Бечког конгреса * дефинишу улогу Свете алијансе * објасне појмове суверенитет, нација, легитимизам, романтизам * покажу на историјској карти границе држава након конгреса у Бечу * наведу представнике романтизма у књижевности, сликарству и музици | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка, демонстративна и текстуална метода | |
| Наставна средства: | Уџбеник, табла | |
| Међупредметне компетенције: | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (10 минута):**  Наставник истиче циљ часа и поставља проблемска питања ученицима:   * Зашто су идеје просветитељства и Француске револуције сметале Европским владарима? * Како је Наполеон ширио ове идеје?   Подстиче ученике да изразе своје мишљење и дају разноврсне одговоре.  **Главни део (30 минута):**  Наставник пише на табли наслов лекције и поднаслове у њој:   * Бечки конгрес 1814-1815; Света алијанса; Романтизам   Наставник монолошком методом излаже наставну јединицу, објашњава сваки поднаслов на табли, даје дефиниције кључних речи и појмова. Објашњава карту – границе Европе након Бечког конгреса, у уџбенику на страни 46. Ученици слушају и гледају карту и проналазе границе држава након конгреса у Бечу.  Наставник дели ученике на три групе и свакој саопштава задатак:   1. група има задатак да у свеске запише одлуке конгреса у Бечу 2. група има задатак да у свеске запише циљ стварања и улогу Свете алијансе 3. група има задатак да у свеске запише представнике романтизма у књижевности, сликарству и музици   Групе раде на задатку, наставник прати њихов рад. Наставник позива представнике група да прочитају записано. Представници сваке групе читају један за другим, а остали ученици записују оне групе које нису радили.  **Завршни део (5 минута):**  Наставник похваљује активност ученика, упућује их да за домаћи одговоре у свеску на питања из одељка „Провери своје знање“, на страни 49 у уџбенику и најављује за следећи час утврђивање знања из садржаја последње две лекције. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |