|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 31** | ОДЕЉЕЊЕ**:** | ДАТУМ**:** |
| Наставна тема: | ЕВРОПА И СВЕТ У ДРУГОЈ ПОЛОВИНИ XIX ВЕКА | |
| Наставна јединица: | РЕВОЛУЦИЈЕ 1848/49. ГОДИНЕ, УЈЕДИЊЕЊЕ ИТАЛИЈЕ И УЈЕДИЊЕЊЕ НЕМАЧКЕ | |
| Тип часа: | Утврђивање | |
| Циљ часа: | Утврђивање знања о револуцијама у Европи 1848/49. године и настанку националне Италије и националне Немачке | |
| Очекивани исходи: | На крају часа ученици ће бити у стању да:   * наведу кључне догађаје и личности револуција 1848/49. године у Француској, Немачкој, Италији и Хабзбуршкој монархији * објасне узрок, ток и последице ових револуција * опишу догађаје у току уједињења Италије и уједињења Немачке * објасне улогу водећих личности у овим процесима | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка, демонстративна и илустративна метода | |
| Наставна средства: | Уџбеник, табла, рачунар и пројектор, PowerPoint презентације ученика | |
| Међупредметне компетенције: | Компетенција за учење, комуникација, сарадња и дигитална компетенција | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник најављује редослед излагања и презентовања ученичких ППТ презентација, које су радили у оквиру домаћег задатка.  Теме за презентација и редослед:   1. Краљица Викторија и „пролеће народа“ 2. Луј Наполеон Бонапарта 3. Два човека са истим именом и циљем: Ђузепе Мацини и Ђузепе Гарибалди (и њихова улога у стварању модерне Италије) 4. Гвоздени канцелар – Бизмарк (и његова улога у стварању Другог Немачког царства)   Подсећа ученике да буду кратки и јасни у излагању, поштују договор, као и време планирано за презентовање. Остале ученике, који не учествују у излагању упућује да записују у свеске, у кратким тезама, оно што су сазнали ново, јер ће на крају презентације одговарати на питања својих другова.  **Главни део (35 минута):**  Групе ученика презентују домаће задатке, објашњавају слајдове, међусобно се допуњавају. Остали ученици прате и понешто записују, а на крају одговарају на питања ученика који презентују. Током презентације наставник допуњује или исправља ученике, ако је потребно, а након презентације их похваљује, даје сугестије и вреднује.  На крају излагања сваке групе ученика, наставник им поставља питања:   * Који су вам били извори информација? * Какав је био тачно твој задатак и улога у сакупљању података и изради презентације? * На који начин сте се договорили о излагању?   **Завршни део (5 минута):**  Наставник врши евалуацију часа и пита све ученике:   * Да ли вам се овакав начин рада свиђа? * Да ли бисте волели да чешће на овај начин истражујете о темама које будемо обрађивали?   Уколико остане времена наставник позива неколико ученика да прочитају по једно питање из одељка *Провери своје знање* на страни 98 уџбеника и усмено одговоре на њих. На крају позива и неколико ученика да наглас прочитају по један кључни појам који се налази на крају лекције на страни 98 уџбеника. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |