|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 52** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА НА ПОЧЕТКУ XX ВЕКА | |
| Наставна јединица: | РАЗВОЈ НАУКЕ И КУЛТУРЕ НА ПОЧЕТКУ XX ВЕКА | |
| Тип часа: | Обрада | |
| Циљ часа: | Стицање знања о научно-технолошким открићима и њиховој примени на почетку XX века | |
| Очекивани исходи: | На крају часа ученици ће бити у стању да:   * наброје и опишу нове изуме у науци и техници и објасне њихов значај и примену, * наброје значајне научнике и њихова открића, * повежу развој науке и технике са напретком друштва. | |
| Облик рада: | Фронтални, групни и индивидуални рад | |
| Наставне методе: | Монолошко-дијалошка и текстуална метода | |
| Наставна средства: | Уџбеник, табла | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник истиче циљ часа и пише наслов наставне јединице на табли. Наводи да о овој теми ученици имају доста предзнања из других области и наставних предмета.  Поставља питања:   * Који су били важни изуми у XIX веку и где су нашли примену? * Који су се правци појавили у књижевности, сликарству и музици у другој половини XIX века?   Ученици одговарају.  **Главни део (30 минута):**  Наставник кратко објашњава да је почетак XX века обележен револуционарним променама на пољу науке и технике, напредује саобраћај, остварује се комуникација на даљину, напредује медицина и ствара се потпуно нови поглед на свет .  Све је почело светском изложбом у Паризу, где су представљена техничка достигнућа из претходних 50 година.  Наставник пише на табли поднаслов:   * **Научници и њихови изуми, личности које су промениле свет**   Даје задатак ученицима, да користећи лекцију на страни 157-162 у уџбенику, напишу у свеску научнике и њихове изуме, као и у којим су сферама њихови изуми нашли примену.  Ученици записују, наставник их обилази и контролише рад. Када заврше са радом позива једног ученика да прочита шта је записао. Остали ученици прате у свескама, записују уколико им нешто недостаје или доуњују и исправљају по потреби.  Наставник поставња питања:   * Који вам изум олакшава свакодневни живот? * Можете ли да замислите како би живели без њега?   Ученици одговарају.  **Завршни део (10 минута):**  Наставник најављује за следећи час утврђивање претходне 2 лекције и дели ученике у 4 групе. Свака група има задатак да направи постер за добијену тему.  Даје инструкције за домаћи: ученици раде у групама, истражују одабрану тему из писаних извора које пронађу у школској библиотеци или са интернет сајтова и праве постер. Свака група ће на наредном часу представити и објаснити свој постер осталим ученицима.  Наставник додатно упућује ученике у одабир литературе, интернет страница и изглед постера.  Теме за израду постера:   1. Едвард VII „стриц целе Европе“ 2. Теодор Рузвелт 3. Светска изложба у Паризу 1900. године 4. Клара Цеткин и 8. март | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |