|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 64** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА У ВЕЛИКОМ РАТУ | |
| Наставна јединица: | ПОЧЕТАК ПРВОГ СВЕТСКОГ РАТА И РАТНЕ ОПЕРАЦИЈЕ 1914 – 1916; СРБИЈА И ЦРНА ГОРА 1914 – 1916. ГОДИНЕ | |
| Тип часа: | Утврђивање | |
| Циљ часа: | Утврђивање знања о почетку Првог светског рата и ратним операцијама и учешћу у рату Србије и Црне Горе од 1914. до 1916. године | |
| Очекивани исходи: | На крају часа ученици ће бити у стању да:   * наведу узроке и повод за избијање Првог светског рата, * опишу улогу важних личности – генерала, војсковођа и политичара   из опште и националне историје,   * наведу најважније догађаје и битке Првог светског рата, * пронађу на географској карти места важних сукоба и покажу правце кретања војски, * читају податке из табеле, * тумаче специфичне историске изворе за Први светски рат, * објасне разлоге за повлачење српске војске преко Албаније и долазак на Солунски фронт, * објасне улогу црногорске војске у Првом светском рату | |
| Облик рада: | Фронтални и индивидуални рад | |
| Наставне методе: | Монолошко-дијалошка метода | |
| Наставна средства: | Уџбеник, табла, припремљена питања наставника | |
| Међупредметне компетенције | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник саопштава циљ часа и пројектује питања за проверу знања на табли. Саопштава ученицима да ће бити позивани азбучним редом и да ће одговарати на по једно питање по избору. Подсећа их да морају да дају одговоре пуном реченицом. Ученик који седи заједно у клупи са позваним учеником може да му помогне у формулисању одговора.  **Главни део (35 минута):**  Ученици редом одговарају на изабрана питања, а наставник прати, подстиче их да искажу своје мишљење, као и да допуне једни друге код непотпуних или нетачних одговора. Прецртава питања на која су дати одговори.  **Питања:**   1. Који су узроци за почетак Првог светског рата? 2. Који савези ратују и ко им се све прикључује у току Великог рата? 3. Који догађај је био повод за почетак рата? 4. Ко је Гаврило Принцип и шта знаш о њему? 5. Каква је била садржина ултиматума који је Аустроугарска упутила Србији? 6. Где се простирао Западни фронт и ко на њему ратује? 7. Где се простирао Источни фронт и ко на њему ратује? 8. Наведи најзначајније битке на Западном фронту у току рата. 9. Наведи најзначајније битке на Источном фронту у току рата. 10. Где се простире Балкански фронт и ко на њему ратује? 11. Наведи најзначајније битке на Балканском фронту у току рата 12. Које су одредбе Лондонског уговора? 13. Наведи нову ратну технику која се појавила у току рата. 14. Кад је донета Нишка декларација и шта је у њој записано? 15. Који српски генерали и војсковође су се истакли на Балканском фронту? 16. Ко је Арчибалд Рајс и каква је била његова улога у рату? 17. Објасни ситуацију у Србији током 1915. године. 18. Шта се подразумева под термином „ савезници“ у рату? 19. Каква је улога мајора Драгутина Гавриловића? 20. Какав је план имао генерал Аугуст фон Макензен за Србију током 1915. године? 21. Ко је био врховни командант Српске војске у току рата, а ко начелник Генералштаба? 22. Ко је био председник владе Србије у току рата? 23. Каква је била тактика Оскара Поћорека приликом напада на Србију 1914. године? 24. Зашто је Колубарска битка била пресудна за Балкански фронт? 25. Између кога је вођена Мојковачка битка и у чему је њен значај? 26. Који догађај се зове Албанска голгота? 27. Како је изгледао живот Срба на острвима Крфу и Виду? 28. Ко је Милутин Бојић? 29. Која песма говори о страдању Срба на Крфу и Виду? 30. Која је највећа поморска битка у рату и какав јој је исход   **Завршни део (5 минута):**  Наставник похваљује ученике и вреднује њихово знање. На крају часа их подсећа да код куће заврше попуњавање табеле Први светски рат, за обрађене лекције, као и лексикон личности. | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |