|  |  |  |
| --- | --- | --- |
| ПРЕДМЕТ: **ИСТОРИЈА** | | |
| УЏБЕНИК: **Историја за 7. разред ОШ** | | ИЗДАВАЧ: **ДатаСтатус** |
| НАСТАВНИК**:** | |  |
| ЧАС БРОЈ**: 68** | ОДЕЉЕЊЕ**:** | ДАТУМ**:** |
| Наставна тема: | ЕВРОПА, СВЕТ И СРБИЈА У ВЕЛИКОМ РАТУ | |
| Наставна јединица: | ДРУГО ЛИЦЕ ВЕЛИКОГ РАТА | |
| Тип часа: | Обрада | |
| Циљ часа: | Стицање знања о политичким и друштвеним последицама Првог светског рата, развоју науке и културе, хероинама рата, Дану примирја... | |
| Очекивани исходи: | На крају часа ученици ће бити у стању да:   * наведу најзначајније последице Првог светског рата, * објасне незадовољство цивила током рата и након њега, * опишу експресионизам као правац у уметности, * наведу најзначајније жене учеснице рата, * објасне значај обележавања важних датума – Дана примирја. | |
| Облик рада: | Фронтални, индивидуални и групни рад | |
| Наставне методе: | Монолошко-дијалошка и текстуална метода | |
| Наставна средства: | Уџбеник, табла | |
|  | Компетенција за учење, комуникација и сарадња | |
| **ВРЕМЕНСКА СТРУКТУРА ЧАСА (ТОК ЧАСА)** | | |
| **Уводни део (5 минута):**  Наставник пише наслов наставне јединице на табли и поставља питања:   * Када је пробијен Солунски фронт? * Ког датума је завршен Први светски рат и која држава је тада капитулирала? * Који српски интелектуалци су се истакли у Првом светском рату? * Који српски књижевници су учествовали у рату?   Ученици одговарају јављајући се добровољно.  **Главни део (30 минута):**  Наставник објашњава последице Првог светског рата, са нагласком на:   * материјалну штету и велике људске жртве, * привреду зараћених земаља, * услове живота цивилног становништва и грађана, * револуције и демонстрације у последњим годинама рата, * нагли прекид научних истраживања због почетка рата, * експресионизам, као доминантни уметнички правац, * познате жене – хероине рата – Надежда Петровић, Милунка Савић, Флора Сендс * улогу српске емиграције за време рата * обележавање Дана примирја   Након кратког објашњавања сваке последице наставник пита ученике за коментар да ли је та последица позитивна или негативна за државе учеснице рата. Позива и пита оне ученике који се јаве добровољно да прокоментаришу.  Наставник упућује ученике да погледају одељак „Провери своје знање“, на страни 213 у уџбенику и усмено одговоре на питања. Позива ученике који нису коментарисали последице рата, да дају усмени одговор на једно питање и помаже им по потреби.  Наставник позива једног ученика да наглас прочита одељак ***Историја и ми данас***, на страни 212 у уџбенику. Након што заврши наставник поставља питања:   * Од када се у Србији обележава Дан примирја? * Шта је Наталијина рамонда? * Који су још важни датуми који се обележавају данас у Србији?   Ученици одговарају усмено.  **Завршни део (10 минута):**  Наставник задаје домаћи задатак за следећи час и дели ученике у 4 групе. Свака група добија једну тему о којој треба да направи пано. Групе треба да истраже добијену тему из писаних извора које пронађу у школској библиотеци или са интернет сајтова и направе пано. На следећем часу ће представити паное. Треба да припреме и питања која ће поставити осталим ученицима на крају представљања свог паноа.  Наставник додатно упућује сваку групу о одабиру литературе, интернет страница, начину и изгледу паноа.  Теме:   1. Исидора Секулић – најмудрија Српкиња свог времена 2. Милунка Савић – родољуб и ратник 3. Флора Сендс и гвоздени пук 4. Експресионизам – представници и дела | | |
| **ЗАПАЖАЊА О ЧАСУ И САМОЕВАЛУАЦИЈА** | | |
| Проблеми који су настали и како су решени: | | |
| Следећи пут ћу променити/другачије урадити: | | |
| Општа запажања: | | |